CELEX: 32016R1614
Language: el
Date: 2016-09-08 00:00:00
Title: Κατ' εξουσιοδότηση κανονισμός (ΕΕ) 2016/1614 της Επιτροπής, της 8ης Σεπτεμβρίου 2016, σχετικά με τη θέσπιση προσωρινών έκτακτων μέτρων για τον τομέα του γάλακτος και των γαλακτοκομικών προϊόντων υπό μορφή παράτασης της περιόδου δημόσιας παρέμβασης για το αποκορυφωμένο γάλα σε σκόνη το 2016 και πρώιμης έναρξης της περιόδου δημόσιας παρέμβασης για το αποκορυφωμένο γάλα σε σκόνη το 2017 και για παρέκκλιση από τον κατ' εξουσιοδότηση κανονισμό (ΕΕ) 2016/1238 όσον αφορά τη συνέχιση της εφαρμογής του κανονισμού (ΕΚ) αριθ. 826/2008 όσον αφορά την ενίσχυση στην ιδιωτική αποθεματοποίηση κατ' εφαρμογή του εκτελεστικού κανονισμού (ΕΕ) αριθ. 948/2014 και του κανονισμού (ΕΕ) αριθ. 1272/2009 όσον αφορά τη δημόσια παρέμβαση δυνάμει του παρόντος κανονισμού

9.9.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 242/15
            
         ΚΑΤ' ΕΞΟΥΣΙΟΔΌΤΗΣΗ ΚΑΝΟΝΙΣΜΌΣ (ΕΕ) 2016/1614 ΤΗΣ ΕΠΙΤΡΟΠΉΣ
   της 8ης Σεπτεμβρίου 2016
   σχετικά με τη θέσπιση προσωρινών έκτακτων μέτρων για τον τομέα του γάλακτος και των γαλακτοκομικών προϊόντων υπό μορφή παράτασης της περιόδου δημόσιας παρέμβασης για το αποκορυφωμένο γάλα σε σκόνη το 2016 και πρώιμης έναρξης της περιόδου δημόσιας παρέμβασης για το αποκορυφωμένο γάλα σε σκόνη το 2017 και για παρέκκλιση από τον κατ' εξουσιοδότηση κανονισμό (ΕΕ) 2016/1238 όσον αφορά τη συνέχιση της εφαρμογής του κανονισμού (ΕΚ) αριθ. 826/2008 όσον αφορά την ενίσχυση στην ιδιωτική αποθεματοποίηση κατ' εφαρμογή του εκτελεστικού κανονισμού (ΕΕ) αριθ. 948/2014 και του κανονισμού (ΕΕ) αριθ. 1272/2009 όσον αφορά τη δημόσια παρέμβαση δυνάμει του παρόντος κανονισμού
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (1), και ιδίως το άρθρο 219 παράγραφος 1 σε συνδυασμό με το άρθρο 228,
   Εκτιμώντας τα ακόλουθα:
   
               (1)
            
            
               Ο τομέας του γάλακτος και των γαλακτοκομικών προϊόντων αντιμετωπίζει διατάραξη της αγοράς εξαιτίας της σοβαρής ανισορροπίας μεταξύ προσφοράς και ζήτησης σε παγκόσμιο επίπεδο.
            
         
               (2)
            
            
               Η παραγωγή αποκορυφωμένου γάλακτος σε σκόνη στην Ένωση αυξήθηκε κατά 18 % την περίοδο από τον Ιανουάριο έως τον Απρίλιο 2016, λόγω της αύξησης της παραγωγής γάλακτος, ενώ οι εξαγωγές μειώθηκαν κατά 8 % την ίδια περίοδο. Οι εξαγωγές αποκορυφωμένου γάλακτος σε σκόνη παραδοσιακά αποτελούν το 40 έως 50 % της συνολικής παραγωγής αποκορυφωμένου γάλακτος σε σκόνη στην Ένωση.
            
         
               (3)
            
            
               Κατά συνέπεια, οι τιμές του αποκορυφωμένου γάλακτος σε σκόνη στην Ένωση δέχονται πτωτικές πιέσεις.
            
         
               (4)
            
            
               Το άρθρο 12 στοιχείο δ) του κανονισμού (ΕΕ) αριθ. 1308/2013 προβλέπει ότι η περίοδος δημόσιας παρέμβασης για το αποκορυφωμένο γάλα σε σκόνη πρέπει να εκτείνεται από την 1η Μαρτίου έως τις 30 Σεπτεμβρίου. Σύμφωνα με τον κατ' εξουσιοδότηση κανονισμό (ΕΕ) 2015/1549 της Επιτροπής (2), το 2016 η περίοδος δημόσιας παρέμβασης για το αποκορυφωμένο γάλα σε σκόνη εκτεινόταν από την 1η Ιανουαρίου έως τις 30 Σεπτεμβρίου.
            
         
               (5)
            
            
               Προκειμένου να προβλεφθεί η δυνατότητα ταχείας χρήσης όλων των δυνατών μέτρων παρέμβασης στην αγορά και να αντιμετωπιστεί ενδεχόμενη περαιτέρω μείωση των τιμών του αποκορυφωμένου γάλακτος σε σκόνη και επιδείνωση της διατάραξης της αγοράς, είναι σημαντικό η δημόσια παρέμβαση να παραμείνει διαθέσιμη για το αποκορυφωμένο γάλα σε σκόνη χωρίς διακοπή μέχρι την έναρξη της επόμενης περιόδου παρέμβασης την 1η Μαρτίου 2017.
            
         
               (6)
            
            
               Επομένως, είναι σκόπιμη η παράταση, έως τις 31 Δεκεμβρίου 2016, της περιόδου αγοράς στο πλαίσιο της παρέμβασης για το αποκορυφωμένο γάλα σε σκόνη και να οριστεί η 1η Ιανουαρίου 2017 ως ημερομηνία έναρξης της περιόδου αγοράς στο πλαίσιο της παρέμβασης.
            
         
               (7)
            
            
               Η παράταση της περιόδου αγοράς στο πλαίσιο της παρέμβασης από τις 30 Σεπτεμβρίου 2016 έως τις 31 Δεκεμβρίου 2016 συμπίπτει με την ημερομηνία εφαρμογής του κατ' εξουσιοδότηση κανονισμού (ΕΕ) 2016/1238 της Επιτροπής (3) και του εκτελεστικού κανονισμού (ΕΕ) 2016/1240 της Επιτροπής (4), ο οποίος αντικαθιστά τον κανονισμό (ΕΚ) αριθ. 826/2008 της Επιτροπής (5) και τον κανονισμό (ΕΕ) αριθ. 1272/2009 (6) από την 1η Οκτωβρίου 2016. Για λόγους συνέχειας και ασφάλειας δικαίου, είναι σκόπιμο να προβλεφθεί παρέκκλιση, σύμφωνα με την οποία ο κανονισμός (ΕΚ) αριθ. 826/2008 εξακολουθεί να εφαρμόζεται σε αιτήσεις ενίσχυσης ιδιωτικής αποθεματοποίησης για το αποκορυφωμένο γάλα σε σκόνη που υποβάλλονται βάσει του εκτελεστικού κανονισμού (ΕΕ) αριθ. 948/2014 της Επιτροπής (7) και ο κανονισμός (ΕΕ) αριθ. 1272/2009 εξακολουθεί να εφαρμόζεται στις προσφορές, απευθείας ή μέσω διαγωνισμού, που υποβάλλονται στο πλαίσιο του παρόντος κανονισμού.
            
         
               (8)
            
            
               Για να έχουν τα προσωρινά μέτρα που προβλέπονται στον παρόντα κανονισμό άμεσο αντίκτυπο στην αγορά και να συμβάλουν στη σταθεροποίηση των τιμών, ο παρών κανονισμός θα πρέπει να αρχίσει να ισχύει την επομένη της δημοσίευσής του,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Παρέκκλιση από τον κατ' εξουσιοδότηση κανονισμό (ΕΕ) αριθ. 1308/2013
   Κατά παρέκκλιση από το άρθρο 12 στοιχείο δ) του κανονισμού (ΕΕ) αριθ. 1308/2013, παρατείνεται μέχρι τις 31 Δεκεμβρίου 2016 η περίοδος δημόσιας παρέμβασης για το αποκορυφωμένο γάλα σε σκόνη το 2016.
   Κατά παρέκκλιση από το άρθρο 12 στοιχείο δ) του κανονισμού (ΕΕ) αριθ. 1308/2013, το 2017 η περίοδος δημόσιας παρέμβασης για το αποκορυφωμένο γάλα σε σκόνη εκτείνεται από την 1η Ιανουαρίου έως τις 30 Σεπτεμβρίου.
   Άρθρο 2
   Παρέκκλιση από τον κατ' εξουσιοδότηση κανονισμό (ΕΕ) 2016/1238
   Κατά παρέκκλιση από τα άρθρα 10 και 11 του κατ' εξουσιοδότηση κανονισμού (ΕΕ) 2016/1238, ο κανονισμός (ΕΚ) αριθ. 826/2008 εξακολουθεί να εφαρμόζεται για τις αιτήσεις ενίσχυσης ιδιωτικής αποθεματοποίησης για το αποκορυφωμένο γάλα σε σκόνη που υποβάλλονται πριν την 1η Μαρτίου 2017 σύμφωνα με τον εκτελεστικό κανονισμό (ΕΕ) αριθ. 948/2014.
   Κατά παρέκκλιση από τα άρθρα 10 και 11 του κατ' εξουσιοδότηση κανονισμού (ΕΕ) 2016/1238, ο κανονισμός (ΕΕ) αριθ. 1272/2009 εξακολουθεί να εφαρμόζεται όσον αφορά τις προσφορές, απευθείας ή μέσω διαγωνισμού για το αποκορυφωμένο γάλα σε σκόνη που υποβάλλονται πριν την 1η Ιανουαρίου 2017 σύμφωνα με το άρθρο 1 πρώτο εδάφιο του παρόντος κανονισμού.
   Άρθρο 3
   Έναρξη ισχύος
   Ο παρών κανονισμός αρχίζει να ισχύει την επόμενη της δημοσίευσής του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 8 Σεπτεμβρίου 2016.
      
         
            Για την Επιτροπή
         
         
            Ο Πρόεδρος
         
         Jean-Claude JUNCKER
      
   
   
      (1)  ΕΕ L 347 της 20.12.2013, σ. 671.
   
      (2)  Κατ' εξουσιοδότηση κανονισμός (ΕΕ) 2015/1549 της Επιτροπής, της 17ης Σεπτεμβρίου 2015, σχετικά με τη θέσπιση προσωρινών έκτακτων μέτρων για τον τομέα του γάλακτος και των γαλακτοκομικών προϊόντων υπό μορφή παράτασης της περιόδου δημόσιας παρέμβασης για το βούτυρο και το αποκορυφωμένο γάλα σε σκόνη το 2015 και πρώιμης έναρξης της περιόδου δημόσιας παρέμβασης για το βούτυρο και το αποκορυφωμένο γάλα σε σκόνη το 2016 (ΕΕ L 242 της 18.9.2015, σ. 28).
   
      (3)  Κατ' εξουσιοδότηση κανονισμός (EE) 2016/1238 της Επιτροπής, της 18ης Μαΐου 2016, για τη συμπλήρωση του κανονισμού (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου όσον αφορά τη δημόσια παρέμβαση και την ενίσχυση για ιδιωτική αποθεματοποίηση (ΕΕ L 206 της 30.7.2016, σ. 15).
   
      (4)  Εκτελεστικός κανονισμός (ΕΕ) 2016/1240 της Επιτροπής, της 18ης Μαΐου 2016, για τη θέσπιση κανόνων εφαρμογής του κανονισμού (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου όσον αφορά τη δημόσια παρέμβαση και την ενίσχυση για ιδιωτική αποθεματοποίηση (ΕΕ L 206 της 30.7.2016, σ. 71).
   
      (5)  Κανονισμός (ΕΚ) αριθ. 826/2008 της Επιτροπής, της 20ής Αυγούστου 2008, σχετικά με τη θέσπιση κοινών κανόνων για τη χορήγηση κοινοτικής ενίσχυσης στην ιδιωτική αποθεματοποίηση ορισμένων γεωργικών προϊόντων (ΕΕ L 223 της 21.8.2008, σ. 3).
   
      (6)  Κανονισμός (ΕΕ) αριθ. 1272/2009 της Επιτροπής, της 11ης Δεκεμβρίου 2009, για τη θέσπιση κοινών λεπτομερών κανόνων εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά την αγορά και την πώληση γεωργικών προϊόντων από τη δημόσια παρέμβαση (ΕΕ L 349 της 29.12.2009, σ. 1).
   
      (7)  Εκτελεστικός κανονισμός (ΕΕ) αριθ. 948/2014 της Επιτροπής, της 4ης Σεπτεμβρίου 2014, σχετικά με το άνοιγμα ιδιωτικής αποθεματοποίησης για το αποκορυφωμένο γάλα σε σκόνη και τον εκ των προτέρων καθορισμό του ποσού της ενίσχυσης (ΕΕ L 265 της 5.9.2014, σ. 18).